CELEX: 52005PC0214
Language: mt
Date: 2005-05-26
Title: Proposta ta’ F direttiva tal-Parlament ewropew u tal-Kunsill li temenda d-Direttiva 2004/18/KE dwar il-koordinazzjoni tal-proċeduri għall-għoti ta’ kuntratti għal xogħlijiet pubbliċi, fornimenti u servizzi

Avviż Legali Importanti

|

52005PC0214

Proposta għal regolament tal-Kunsill li jwaqqaf id-dispożizzjonijiet ġenerali għall-Fond ta’ l-Iżvilupp Reġjonali Ewropew, il-Fond Soċjali Ewropew u l-Fond tal-Koeżjoni {SEG(2004) 924}  /* KUMM/2004/0492 finali - AVC 2004/0163 */  

	[pic] | KUMMISSJONI TAL-KOMUNITAJIET EWROPEJ |Brussel 26.5.2005KUMM(2005) 214 finali2005/100 (COD)Proposta ta’F DIRETTIVA TAL-PARLAMENT EWROPEW U TAL-KUNSILLli temenda d-Direttiva 2004/18/KE dwar il-koordinazzjoni tal-proċeduri għall-għoti ta’ kuntratti għal xogħlijiet pubbliċi, fornimenti u servizzi(preżentata mill-Kummissjoni)MEMORANDUM TA’ SPJEGAZZJONIWaqt l-emenda reċenti tad-Direttivi dwar is-swieq pubbliċi, miġjuba mill-adozzjoni tad-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004 dwar il-koordinazzjoni tal-proċeduri għall-għoti tal-kuntratti għal xogħlijiet pubbliċi, fornimenti u servizzi[1], (hawn taħt imsejħa “id-Direttiva”) il-Kummissjoni kellha l-intenzjoni li żżomm mingħajr bdil il-livell tal-limiti bażiċi applikabbli għas-swieq tas-servizzi ssussidjati b’aktar minn 50%[2]. Kif indikat fl-Artikolu 8 tad-Direttiva, din l-intenzjoni kienet ikkonfermata mil-legiżlatura komunitarja. Fil-fatt, il-limitu bażiku għal dawn il-kuntratti ta’ servizzi ssussidjati, stabbilit fl-Artikolu 8, l-ewwel inċiż, punt b), tad-Direttiva, kien ta’ 249 000 euro, jiġifieri identiku għal dak applikabbli għas-swieq tas-servizzi mogħtija minn awtoritajiet kontraenti li mhumiex dawk indikati fl-Anness IV[3] (jiġifieri minn awtoritajiet kontraenti li mhumiex awtoritajiet governattivi ċentrali).Il-limiti bażiċi tad-Direttiva huma ffissati f’euros filwaqt li dawk li jistabbilixxu l-obbligi internazzjonali ta’ l-Unjoni skond il-Ftehim (WTO) dwar is-swieq pubbliċi huma stabbiliti skond id-Drittijiet Speċjali ta’ Ġbid (SDR). Fl-Artikolu 78, id-Direttiva tipprevedi għal mekkanizmu li jippermetti lill-Kummissjoni li tivverifika u tirrivedi l-limiti bażiċi jekk it-tibdil tar-rati tal-kambju SDR-euro jagħmluh neċessarju. F’każ ta’ reviżjoni eventwali, il-livell tal-limiti bażiċi għandu jibqa’ essenzjalment l-istess. Il-leġiżlatura ma riditx tawtorizza lill-Kummissjoni biex tagħmel tibdil fis-sustanza[4].Għaldaqstant, u minħabba żball tekniku, l-Artikolu 78(2), punt b, jipprevedi fost affarijiet oħra li l-limitu bażiku għall-kuntratti ta’ servizzi ssussidjati b’aktar minn 50% għandu jkun allinjat fuq "il-limitu bażiku rivedut applikabbli għall-kuntratti pubbliċi ta’ servizzi mogħtija mill-awtoritajiet kontraenti indikati fl-Anness IV”, li għandu bħala effett li jbaxxilhom b’mod sostanzjali l-livell. Dan l-iżball kien skopert tant tard fil-proċess leġiżlattiv li ma kienx għadu possibbli li jkun emendat permezz ta’ emenda. Hu meħtieġ għalhekk li l-emenda tkun ipproċeduta b’mezz leġiżlattiv u dan f’waqtu qabel ir-reviżjoni tal-limiti bażiċi li, skond l-Artikolu 74(4), għandha tkun ippubblikata fil-bidu ta’ Novembru 2005.2005/100 (COD)Proposta ta’DIRETTIVA TAL-PARLAMENT EWROPEW U TAL-KUNSILLli temenda d-Direttiva 2004/18/KE dwar il-koordinazzjoni tal-proċeduri għall-għoti ta’ kuntratti għal xogħlijiet pubbliċi, fornimenti u servizzi(Test b’rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEAwara li kkunsidraw it-Trattat li jistabbilixxi l-Komunità Ewropea, u notevolment l-Artikolu 47 (2) tiegħu,wara li kkusidraw il-proposta tal-Kummissjoni[5],wara li kkunsidraw l-opinjoni tal-Kumitat Ekonomiku u Socjali Ewropew[6],wara li kkunsidraw l-opinjoni tal-Kumitat tar-Reġjuni[7],li jagħtu deċiżjoni b’konformità mal-proċedura indikata fl-Artikolu 251 tat-Trattat[8],billi :(1) Hu meħtieġ li l-limitu bażiku applikabbli għall-kuntratti ta’ ċerti servizzi ssussidjati b’aktar minn 50 % jibqa’ allinjat skond il-limitu bażiku applikabbli għall-kuntratti ta’ servizzi mogħtija mill-awtoritajiet kontraenti ħlief għall-awtoritajiet governattivi ċentrali, kif kien previst mill-leġiżlatura waqt l-adozzjoni tad-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004 dwar il-koordinazzjoni tal-proċeduri ta’ l-għoti tal-kuntratti għal xogħlijiet pubbliċi, fornimenti u servizzi[9].(2) Dan l-allinjament għandu jkun iggarantit ukoll fl-ambitu tar-reviżjoni tal-limiti bażiċi previsti fl-Artikolu 78 tad-Direttiva 2004/18/KE.(3) Minħabba żball tekniku, l-Artikolu 78 tad-Direttiva 2004/18/KE ma jiżgurax attwalment l-allinjament mixtieq. Hu meħtieġ għalhekk li jkunu emendati punti b) u c) ta’ l-Artikolu 78(2), billi tkun imċaqalqa minn punt b) għal punt c) ir-referenza għall-Artikolu 8, l-ewwel inċiż, punt b),IDDEĊIEDEW DIN ID-DIRETTIVA:Artikolu 1Fl-Artikolu 78(2), tad-Direttiva 2004/18/KE, punti b) u c), huma ssostitwiti bit-test li ġej:“ b) il-limitu bażiku previst fl-Artikolu 67(1), punt a), dwar il-limitu bażiku rivedut applikabbli għall-kuntratti pubbliċi ta’ servizzi mogħtija mill-awtoritajiet kontraenti indikati fl-Anness IV;c) il-limiti bażiċi previsti fl-Artikolu 8, l-ewwel inċiż, punt b), u fl-Artikolu 67(1), punt b) u c), dwar il-limitu bażiku rivedut applikabbli għall-kuntratti pubbliċi ta’ servizzi mogħtija mill-awtoritajiet kontraenti li mhumiex indikati l-Anness IV.”Artikolu 2L-Istati Membri għandhom jimplimentaw id-dispożizzjonijiet legiżlattivi, statutorji u amministrattivi neċessarji sabiex jikkonformaw ma’ din id-Direttiva mhux aktar tard mill-31 ta’ Jannar 2006.Meta l-Istati Membri jadottaw dawn id-dispożizzjonijiet, dawn ta’ l-aħħar ikollhom referenza għal din id-Direttiva jew ikunu akkumpanjati minn referenza simili meta jkunu ppubblikati uffiċjalment. Il-klawsoli ta’ din ir-referenza huma deċiżi mill-Istati Membri.L-Artikolu 1 għandu jidħol fis-seħħ mill- [jum tal-pubblikazzjoni].Artikolu 3Din id-Direttiva tidħol b’seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Artikolu 4L-Istati Membri huma d-destinatarji ta’ din id-Direttiva.Magħmula fi Brussell, f’ [...]Mill-Parlament Ewropew Mill-KunsillIl-President Il-President 

[1] ĠU L 134 tas-30.04.2004, p. 114

[2] Ara rigward dan Articolu 8 tal-Memorandum ta’ Spjegazzjoni tal-proposta inizjali, COM(2000)275 finali ta’ l-10.05.2000. ( “Dwar il-kuntratti ta’ servizzi ssussidjati b’aktar minn 50% minn awtoritajiet kontraenti ... il-limitu għandu jibqa’ l-istess.”)

[3] Ara l-ewwel inċiż ta’ l-Artikolu 7, punt b, tad-Direttiva.

[4] Ara rigward dan in-nuqqas ta’ kull indikazzjoni għal kuntrarju tal-premessa 17 tad-Direttiva.

[5] ĠU C [...] ta’ [...], p. [...].

[6] ĠU C [...] ta’ [...], p. [...].

[7] ĠU C [...] ta’ [...], p. [...].

[8] ĠU C [...] ta’ [...], p. [...].

[9] ĠU L 134 tat-30.4.2004, p. 114. Id-Direttiva kif l-aħħar emenda bir-Regolament tal-Kummissjoni (KE) Nru 1874/2004 tat-28 ta’ Ottubru 2004 li jemenda d-Direttivi 2004/17/KE u 2004/18/KE tal-Parlament Ewropew u tal-Kunsill dwar il-limiti ta’ applikazzjoni fil-qasam tal-proċeduri ta’ l-għoti tal-kuntratti (ĠU L 326 tad-29.10.2004, p. 17).